སྐད་ཡིག་གི་གནས་པའི་ལོ་རྒྱུས་བརྗོད་པ་ནི།སྐད་ཡིག་གི་གནས་པ་ཞེས་པ་ནི་སྐད་དང་ཡི་གེ་རྣམས་སྔོན་མེད་གསར་དུ་བྱུང་ནས་ནུབ་པར་མ་གྱུར་པའི་གནས་སྐབས་ཏེ།གོང་དུ་སྨྲས་པ་ལྟར་འཛམ་བུ་གླིང་གི་མི་རིགས་སོ་སོའི་ཁྲོད་དུ་སྐད་དང་ཡི་གེ་སྟོང་ཕྲག་མང་པོ་སྔོན་མེད་གསར་དུ་སྐྱེས་ཤིང༌།དེ་ལས་དུ་མ་ཞིག་རང་རང་གི་བྱ་བ་བྱས་མཐར་ཤི་བར་གྱུར་ཟིན།ཕལ་མོ་ཆེ་ཞིག་ནི་ད་དུང་ཡང་འཛམ་བུ་གླིང་འདི་ན་འཚོ་ཞིང་གནས་ཏེ་མི་རྣམས་ཀྱི་ཞེ་འདོད་གོ་བར་བྱེད་བཞིན་པ་ཡིན།འོ་ན་འཛམ་བུ་གླིང་ན་སྐད་དང་ཡི་གེ་དུ་ཙམ་ཞིག་ད་ལྟ་ཡོད་ཅེ་ན།འདི་ལ་དུས་རབས་ཉི་ཤུའི་སྟོད་དུ་བྱུང་བའི་སྐད་རིག་པ་སྨྲ་བ་རྣམས་ཀྱིས་ལན་གང་ཡང་མི་འདེབས་ཏེ་རེ་ཞིག་གཡོལ་ཐབས་བྱེད།འགའ་ཞིག་གིས་སྐད་རིགས་སྟོང་གསུམ་ཡོད་ཟེར།འགའ་ཞིག་གིས་ནི་ཁྲི་གཅིག་ཡོད་ཅེས་ཀྱང་ཟེར།འོན་ཀྱང་དེང་དུས་སུ་ས་ལྒང་ཧྲིལ་པོའི་ཐོག་ནས་གཞི་ཁྱོན་ཆེས་ཆེ་བའི་བརྟག་དཔྱད་ཀྱི་སྙན་ཞུ་མི་རིགས་ཀྱི་ཟིན་ཐོ་ཞེས་པལོའི་སྐབསཔ་ལས་སྐད་རིགས་ཀྱི་མིང་གི་རྣམ་གྲངས་བགྲང་བ་ལབྱུང་ཞིང༌།ལོར་རྒྱལ་སྤྱིའི་སྐད་རིག་པའི་ཤེས་བྱ་ཀུན་འདུས་ལསཡོད་ཟེར།འཛམ་གླིང་གི་སྐད་རིགས་ས་ཁྲ་ཞེས་པ་ལས་སྐད་རིགསབགྲངས་ཡོད།དེས་ན་དེང་སང་མི་རྣམས་ཀྱིས་རྒྱུན་པར་སྨྲ་རྒྱུའི་སྐད་རིགས་ཀྱི་གྲངས་ནི་དྲུག་སྟོང་ཡར་མར་ཙམ་ཞིག་ཡིན།འཛམ་གླིང་ན་སྙན་གྲགས་ཡོད་པའི་སྐད་རིག་པའི་མཁས་དབང་ཏེ་ཝེ་ཁི་རེ་སི་ཐིལ་ཞེས་པས་སྤྱི་ལོ་ལོའི་སྐབས་སུ་འཛམ་གླིང་གི་སྐད་རིགས་ཀྱི་བསྡོམས་གྲངས་དེ་སྟོང་ཕྲག་ལྔ་ཡན་ཆད་དང་བདུན་མན་ཆད་དེ་སྟོང་ཕྲག་དྲུག་ཡར་མར་ཙམ་ཞིག་ཡིན་ཞེས་ཟེར་རོ།།